સમગ્ર બાબરીયાવાડ વિસ્તારમાં વહેલી સવારે થી અવિરત વરસાદના કારણે રાજુલા તાલુકાના પીપાવાવ ધામ ગામ પાસેથી પસાર થતી જોલાપુરી નદી અને હાડિકા માં ઘોડાપૂર આવ્યા હતા નદીઓમાં ઘોડાપૂર આવતાં પીપાવાવ ધામ નીચાણવાળા વિસ્તારોમાં પાણી ભરાઈ ગયા હતા તેમજ નદીઓમાં ઘોડાપૂર આવતાં ગામ લોકો અને વાડી વિસ્તારમાં રહેતા લોકો વચ્ચે નો સંપર્ક તૂટી ગયો હતો જ્યારે નદીઓમાંથી પાણી ઓસર્યા બાદ જ ગામ લોકો સાથે વાડી વિસ્તારના લોકોનો સંપર્ક થશે તેમજ મુખ્યમંત્રી ગ્રામ સડક યોજના હેઠળ પીપાવાવ- વિકટર વચ્ચે તંત્ર દ્વારા નાળાઓની અંદાજપત્રમાં જોગવાઈ ના કરતા નાળાઓમાં છાતી સમા પાણી ભરાયા હતા તેના કારણે લોકોને અવરજવર માટે ભારે મુશ્કેલીનો સામનો કરવો પડ્યો હતો લોકો ને ફરી ફરી હાઈવેથી જવા મજબૂર બન્યા હતા તંત્રની ઘોર બેદરકારીના કારણે બે વર્ષ જેટલો સમય વીતી જવા છતાં આ પુલ માટે હજુ સુધી કોઈ કામગીરી હાથ ધરવામાં આવી નથી તેમજ પુલ ના હોવાના કારણે ૭૫ લાખનાં ખર્ચે તૈયાર થયેલ રોડ શોભાના ગાંઠિયા સમાન બન્યો છે તથા હાડિકા નદીમાં પૂર સંરક્ષણ દિવાલ હતી પરંતુ ગતવર્ષે નદીમાં પૂર આવતાં દિવાલ ધરાશાયી થઈ હતી અને પૂર માં ગરકાવ થઈ હતી ત્યારબાદ સિંચાઇ (પંચાયત) વિભાગ દ્વારા સર્વે કામગીરી પણ કરી હતી એક વર્ષ વીતી જવા છતાં આ ગામને તંત્ર દ્વારા આજદિન સુધી પૂર સંરક્ષણ દિવાલ માટે કોઈ ગ્રાન્ટ ફાળવવામાં આવેલ નથી આ અંગે સરપંચ દ્વારા અનેક વખત તંત્રને જાણ કરી છતાં પણ તંત્ર ને લોકોની ચિંતા જ ના હોય તેમ આ ગામની જરુરિયાતને અવગણના કરી રહ્યું હોય તેવું લાગે છે આગામી દિવસોમાં તંત્ર દ્વારા આ ગામને પૂર સંરક્ષણ દિવાલ માટે ગ્રાન્ટ ફાળવે છે કે પછી લોકો આવી જ રીતે વરસાદના પાણીથી હેરાન થતા રહે છે એ તો હવે આવનારો સમય જ બતાવશે.